[caption id="attachment_14442" align="alignleft" width="300"]<a href="http://dembefm.ug/wp-content/uploads/Lwakataka1.jpg"><img class="wp-image-14442 size-medium" src="http://dembefm.ug/wp-content/uploads/Lwakataka1-300x201.jpg" alt="File Photo: Omuvuuzi we motooka ze mpaka Lwakataka" width="300" height="201" /></a> File Photo: Omuvuuzi we motooka ze mpaka Lwakataka[/caption]

Kafulu mu kuvulumula emmotoka z’empaka  Posiano Lwakataka olwaleero asuubirwa okudda mu kkooti enkulu e Masaka ku misango gy’obutemu.

Ku ntandikwa y’omwezi guno  Lwakataka ne banne bwebavunanibwa okuli  Vincent Fangesi ne  Emmanuel Zinda baalabikako mu maaso g’omulamuzi wa kkooti enkulu e Masaka , John Keitirima  eyabasindika ku alimanda e Luzira oluvanyuma lw’okwegaana emisango gino.

Kkooti nga 14 January yatandika okuwulira omusango gwa Rwakataka ne banne abalala ku musango gw’okutta paasita Steven Mugambe owa kanisa ya  Kyebe Pentecostal mu disitulikiti ye Rakai n’abenyumba ye bonna abaaliwo mu kiseera ekyo.

Muddu  Asuman  omu ku bavunanibwa  ne Lwakataka wiiki ewedde y’asindikibwa mu kkomera obulamu bwe bwonna oluvanyuma lw’omusango gw’okutta abantu 9 ab’enyumba emu okumukka muvvi.

&nbsp;

Era oludda oluwaabi lwategeeza nga ababiri okuli Fangesi Vincent amanyiddwa enyo nga Kanyama ne Emanuel Zzinda bwebakkiriza nga bwepangisibwa Lwakataka ku bukadde 30 okutta omugenzi Mugambe n’abenyumba ye beyali nabo.