<em><strong>Bya Kyeyune Moses.</strong></em>

Speaker wa Palamenti Rebecca Kadaga kyadaaki ayimirizza entuula za palamenti zonna okutuusa nga ssabaminister <strong>Dr Ruhakana Rugunda</strong> alabiseeko okunyonyola ensonga lwaki abajaasi abalwanyisa envuba embi batigomya bannayuganda

Kino kidiridde ababaka okulemerako nga bagamba nti tekisoboka okusigala nga bateesa , kyoka nga ssabaminisita alinga abayisaamu amaaso.

Kinajukirwa nti eggulo, sipiika yataamye nategeeza nga ssabaminisita bwalina okulabikako atangaaze ku ky'okuliisa abavubi akakanja awatali kwebuzabuza.

Kati okubulawo olwaleero kyekiretedde ababaka okubadde owe Buvuma <strong>Robert Migadde</strong>  okutabuka nebasaba sipiika  okuteesa okwongezeeyo okutuusa  nga ssabaminisita  yenyudde.

Kati sipiika  alabudde  Dr Rugunda okukomya okuyisa olugaayi mu palament.