KITANTE-KAMPALA

Bya Benjamin Jumbe

<a href="http://dembefm.ug/wp-content/uploads/11-58.jpg"><img class="size-medium wp-image-28466" src="http://dembefm.ug/wp-content/uploads/11-58-300x223.jpg" alt="" width="300" height="223" /></a>

Banansi be gwanga lya Rwanda abawangaliira mu Uganda baakedde kweyiwa ku kitebbe kye gwanga lyabwe mu Kampala, mu bungi, okulonda omukulembeze we gwanga.

Bano bakedde ku maliiri okulinda, okulonda kuggulwewo nga kankano kugenda mu maaso wali ku luguudo lwa Nakayima e Kitante.

Aba-Nyarwanda abali ebweru we gwanga bonna balonda olwaleero mu kulonda kwa bonna, songa okulonda munda okwabwe kugenda kubaawo olunaku olwenkya.

<a href="http://dembefm.ug/wp-content/uploads/111-2.jpg"><img class="size-medium wp-image-28467" src="http://dembefm.ug/wp-content/uploads/111-2-300x168.jpg" alt="" width="300" height="168" /></a>

Abalonzi bakedde, nga nabamu batuuse ku ssaawa 9 ogwekiro nga tebunasasaana nebasimba enyiriri.

Bwabadde ayogerako eri bannamwulire, omubaka wa Rwanda mu Uganda <strong>Maj Gen Frank Mugambage</strong> nga wetwogerera yamaze okulonda, abadde musanyufu nti bannansi bangi abazze okwetaba mu kulonda kuno.

<a href="http://dembefm.ug/wp-content/uploads/Voting-underway-1.jpg"><img class="size-medium wp-image-28469" src="http://dembefm.ug/wp-content/uploads/Voting-underway-1-300x275.jpg" alt="" width="300" height="275" /></a>

Byo ebyokwerinda binywezeddwa nga poliisi ya Uganda yebulunguludde ekifo.

Abantu 3 bebabbinkana ku bukulembeze bwe gwanga lya Rwanda.

Bano kuliko President <strong>Paul Kagame</strong> owa RPF, <strong>Frank Habineza</strong> okuva mu kibiina kya <strong>Green Party of Rwanda</strong> ne <strong>Philip Mpayimana</strong> eyesimbyewo nga Nampawengwa.