<a href="http://dembefm.ug/wp-content/uploads/defilement-5.jpg"><img class="alignnone size-full wp-image-28359" src="http://dembefm.ug/wp-content/uploads/defilement-5.jpg" alt="" width="311" height="162" /></a>

<strong>Bya Shamim Nateebwa</strong>

Poliisi  mu bitundu bye Ntebe  eriko omugoba wa Boda boda atayatukiriziddwa manya olw’ebyokwerinda gwegalidde ku misango gy’okusobya ku mwana  owasiniya eyokutaano n'oluvanyuma natibwa.

Okusinziira kwakulira ba mbega ba poliisi e Ntebe Zakaliya Mbabazi  omugenzi y'asembye okulabikako nga alinnye pikipiki y'omusajja ono kale nga yandiba nga amanyi ku ttemu lino.

Norah Wanyana  myaka 18 yatiddwa sabiiti ewedde bweyasangidwa nga asobezeddwako wabula nga bamufumisse nekiti mu bitundu bye ebyenkyama ono   abadde asomera mu Air Force SS e Ntebe ng’abeera mu Central Zooni e Nkumba.

Maama womugenzi, Florence Nankya Masembe agamba  nti yakanze kulinda muwala we eyagenze okugula emmere nga tamulaba kwe kusalawo okugenda ku poliisi wabula kyamukubye enkyukwe okumukubiira nga omwana we bwatidwa.

Mu kitundu kino webatidde omugenzi  baakattirawo  abawala basatu nga basooka kubasobyako, .