<p>Abamu ku basubuuzi ku kibangirizi ky’ekisaawe kye Nakivubo abagobeddwa ekitongole kya KCCA basabye baweebweyo akabanga okutuuka ku nkomerero y’omwaka guno basobole okufuna gyebagenda.</p>
<p>Bano abasangiddwa nga bakyalemedde mu buyumba obugambibwa okusengulwa essaawa yonna bagamba KCCA esooke ebaddizze sente za layisinsi zebazze basasula.</p>
<p>Bano okugobwa kyaddiridde akakiiko ka palamenti akateekebwawo okunonyereza ku kibba ttaka mu Kampala okulagira KCCA okusengula ebizimbe byonna ebyetolodde ekisaawe kye Nakivubo.</p>
