Bya Sam Ssebuliba

<a href="http://dembefm.ug/wp-content/uploads/KIKONYOGO.jpg"><img class="alignnone size-medium wp-image-30051" src="http://dembefm.ug/wp-content/uploads/KIKONYOGO-300x180.jpg" alt="" width="300" height="180" /></a>

Eyali amyuka Ssabalamuzi we gwanga, eyawmmula, <strong>Leticia Mary Mukasa-Kikonyogo</strong> afudde akungeezi ka leero mu ddwaliro ekkulu e Mulago, oluvanyuma lwekimbe ekyamangu ekyamugwiridde.

Omulamuzi kikonyogo, omugenzi kati ye mukazi eyasooka okugonomolwako oguffo ogusava ssiga eddamuzi.

Okusinziira ku Solomon Muyita omwogezi wekitongole ekiramuzi, Kikonyogo yadduisddwa mu ddwaliro e Mulago ennaku ntono emabega.

Alipoota zabasawo entongole tezinafuluma eziraga, kiki ekiviriddeko ono okufa.

Omugenzi Kikonyogo ye mulamuzi omukazi eyasooka ku ddaala erisooka wakati womwaka 1971 ne 1973, ye mulamuzi omukazi eyasooka okukulembera kooti ento oba Chief Magistrate  mu 1973 ne 1986.

Ono ye mukazi eyasooka okulondebwa ngomulamuzi mu kooti enkulu mu mwaka gwa 1986 songera yatulako ku kooti ejjulirwamu.

Mu mwaka gwa 1997, Mukasa-Kikonyogo yalondebwa  ngomulamuzi omukazi eyasooka okutuula era ku kooti ensukulumu ateera omukazi eyasooka okumyuka Ssabalamuzi we gwanga.

Omugenzi yakulirako kooti ejjulirwamu era naberako President owa kooti eya ssemateeka mu February wa 2001.

Omugenzi Mukasa-Kikonyogo ye mulamuzi omukazi eyasooka okukulmbera ekibiina kyabalamuzi abakyala mu Africa nemu nsi yonna.

Gyebuvuddeko paapa Benedict XVI yamulonda, nga yoomu ku banna-Uganda babiri, abalondebwa okub eera absirikale ba paap mu Uganda nemu Africa.