Police e Mubende eli kumuyiggo gwa battemu abatanaba kutegerekeka abawambye omusubuuzi Namubiru Jalia abadde akolera mu kibuga Mubende ne bamutta n’oluvanyuma omulambo gwe ne bagukumako omuliro.

Omugenzi abadde akolera mu kibuga Mubende era okusinzira ku boluganda lwe abadde amaze enaku bbiri nga talabikako okutuusa police lwezudde omulambo gwe nga gusuliddwa ku kyalo Mulete era nga gwokeddwa.

Omuddumizi wa police e Mubende Okoyo Martine ategezezza nga police bwetandise okunonyereza abenyigidde mu ttemu lino nga kati omulambo gukumirwa mu ddwaliro ekkulu e Mubende.