<em><strong>Bya Sadat Mbogo</strong></em>

Poliisi mu district y'e Mpigi ekutte abantu 4 abagambibwa nti bakkakanye ku nnyumba ya Ssaabakristu nebajikumako, nga balumiriza bbaawe okweyenyigira mu bikolwa bya kalogo kalenzi.

Okusinziira ku mwogezi wa poliisi mu ttundutundu lya Katonga <strong>Joseph</strong> <strong>Tulya</strong>, abakwate bayokezza ennyumba ya Ssaabakristu <strong>Specioza Birabwa</strong> ow'ekisomesa ky'e Kanyike ku kyalo <strong>Lunyerere</strong> mu ggombolola y'e Kammengo.

Kigambibwa nti bagezezaako nokulwanyisa bba <strong>Gabriel Ssendagire</strong> nga bamuneya okweraguza.

Wabula poliisi egamba nti abakwate nabo basamize, era babadde berimbika mu diini okulwanyisa musamize munaabwe.