<a href="http://dembefm.ug/wp-content/uploads/Parliament-sitting3.jpg"><img class="alignnone size-full wp-image-17066" alt="Parliament sitting" src="http://dembefm.ug/wp-content/uploads/Parliament-sitting3.jpg" width="595" height="400" /></a>

Ekibiina ekitaba bannamateeka kyagaala eby’abakyala okuba n’abakiise ku buli disitulikiti biveewo kko n’abakiise n’amaggye.

Bano babadde balabiseeko mu kakiiko ka palamenti akakola ku by’amateeka akakungaanya ebirowoozo ku nongosereza mu ssemateeka

Akulira ekibiina kino Kalooli Ssemwogerere agambye nti kino kijja kuyamba okukendeeza ku ku bungi bw’ababaka mu palamenti

Ekirowooza kyaabwe kiri nti abakiise b’abakyala babe nga bali ku bitundu nga bweguli ku bavubuka

Ate ku maggye, Ssemwogerere agamba nti bano okubeera ku palamenti kibayingiza mu byobufuzi

Kino nno olugudde mu matu g’ababaka abakyala mu palamenti nebawanda omuliro

Ababaka okubadde Jovah Kamateeka, Brenda Nabukenya ne Sarah Galiwango bagamba nti abakyala bakyayisibwaamu amaaso mu nsonga nyingi nga kizibu okwesimba ku basajja kale nga balina okusigaza ebifo byaabwe