Abatuuze mu kibuga  kye Wobulenzi mu disitulikiti ye Luweero bavudde mu mbeera nebakkakkana ku bavubuka 4 bebabakuba emiggo nga babatebereza okubba ebyuuma bya sola.

Omu ku bavubuka bano ategerekese nga Kisutu ye attiddwa abatuuze, ate abalala 3 okuli <strong>John </strong>Wasswa Ivan Ssekyanda ne Joseph Jingo  basobodde okutaasibwa poliisi.

Abatuuze tebakomye ku kino, bakkidde n’enyumba abavubuka bano mwebabadde basula nebagiteekera omuliro.

Omwogezi wa poliisi mu kitundu kino Lameck Kigozi avumiridde ekikolwa ky’abatuuze okutwalira amateeka mu ngalo n’ategeeza nti poliisi etandise okunonyereza.

Gw’omulambo gwa Kisitu gutwaliddwa mu ddwaliro lya Kasana okwongera okwekebejebwa.