<a href="http://dembefm.ug/wp-content/uploads/kigozi-1.jpg"><img class="alignnone size-full wp-image-27701" src="http://dembefm.ug/wp-content/uploads/kigozi-1.jpg" alt="" width="600" height="400" /></a>

Bya Malik Fahad

Entiisa ebuutikidde abatuuze be  Kyamulibwa mu disitulikiti ye Kalungu oluvanyuma lw’omusajja okutuga kitaawe naye oluvanyuma neyetuga.

John Ssempaka  myaka 35 nga mutuuze ku kyalo  Ssebijja Village y’asse kitaawe Ronald Kalegeya myaka 60 oluvanyuma naye neyejja mu budde.

Ettemu livudde ku Taata kugenda kutaasa mukamwanawe ku Ssempaka abadde amuggunda nga amubuuza gy’abadde eyenjeledde era olw’obusungu n’adda ku kitaawe abadde amumutaasako naye n’amutuga n’amutta olvanyuma n’ayingira mu kisenge neyetugisa akatimba k’ensiri.

Hussein Katamba nga ye ssentebe ku kyalo Ssensamba agamba  omuvubuka ono yagwako eddalu wabula teyajanjabibwa nga kyandiba nga kulono eddalu lyakuze n’akola kino.

Omwogezi wa poliisi mu masserengeta ga Uganda Lameck Kigozi akakasizza ettemu lino n’ategeeza nga emirambo bwegitwaliddwa mu ddwaliro ly’e Masaka okwongera okwekebejebwa.

&nbsp;