<a href="http://dembefm.ug/wp-content/uploads/land-issues2.jpg"><img class="alignnone size-full wp-image-14530" alt="land issues" src="http://dembefm.ug/wp-content/uploads/land-issues2.jpg" width="264" height="191" /></a>

Ng’omwaka gwakatambulako mbale  emirerembe gyebyetaka gisitudde butto mu district ye Kayunga.

Kino kiddiride  amawulire okweyongera okusasaana  nga abakulira district ye Kayunga bwebatunda ettaka eriweza acres omutwalo gumi eri kampuni ekonzi ya sukali eyitibwa Kayunga Sugar Ltd kyoka erina office mukibuga Kampala.

Ettaka erigambibwa okutundibwa lizingiramu ebyalo ebisuka 20 okuva mumaggombolola  okuli eye Kitimbwa,Wabwoko ne Kayonza era kino kyavako obutategeragana wakati wabakulira district eno eye Kayunga ne Ssentebe wakakiiko ke by’etakka Boniface Kamara Osamayi ekyaletera n’olukiiko lwa district okuyisa ekiteso ekimuyimiriza okulinya mu office ye okumala ebbanga eritali gere basobole okumunnyerezako.

Kino kyawaliriza sentebe wa district Eng Steven Dagada okugenda nakuba olukungana lwabona kukyalo Makukulu muggombolola ye Kayonza okusobola okukendeeza kubweralikirivu bwabatuuze  olwokutya okusengulwa kyoka nasanga obuzibu okumatiza abatuuze ababade tebasalikako musale.