<a href="http://dembefm.ug/wp-content/uploads/Justice13.jpg"><img class="alignnone size-full wp-image-15900" alt="Justice" src="http://dembefm.ug/wp-content/uploads/Justice13.jpg" width="283" height="178" /></a>

Abalamuzi bazze na nkuba mpya mu kulya enguzi

Kizuliddwa nga abalamuzi kati ensimbi z’enguzi bwebazifunira ku massimu gaabwe nga bayita mu nkola ya Mobile Money.

&nbsp;

Bino bifulumidde mu alipoota ekoleddwa ekibiina ekirwanyisa obuli bw’enguzi ekya  anti-corruption coalition Uganda nga kino abalamuzi bakilola obutabalondoola nga bwekiba nga bafunye nsimbi nkalu.

&nbsp;

Alipoota eno kino ekitadde ku bannayuganda butamanya dembe lyabwe nga mukifo ky’okulibanja begayirira libawebwe.

&nbsp;

Mukononyereza  okwemyezi 4 okukoleddwa mu makooti agali mu bitundu nga  Kasangati, Matugga ne Mukono kizuliddwa nga enguzi bwekyali ekizibu mu makooti agawansi nga era kkonde ddene eri essiga eddamuzi.

&nbsp;

Akulira ekibiina ekilwanyisa obuli bw’enguzi ekya  anti-corruption coalition Uganda, Cissy Kagaba agamba essiga eddamuzi lisanye okutunulira nkaliriza ebigenda maaso mu kkooti zino ento okumalawo namujinga ono mukifo ky’okwekazakaza nebasitukiramu nga omusango gumaze okuzibwa.

&nbsp;

Kagaba era awakanya eky’okukyusa abalamuzi ababa bakwatiddwa mu buli bw’enguzi kubanga mpawo kyekiyambye kale nga basaana kugobwa singa gubakka mu vvi.

&nbsp;

Nga ayanukula ku bizuliddwa bino, amyuka omwogezi w’essiga eddamuzi Araali Muhirwe akkirizza nga bwewaliwo ekizibu wabula nga kino kivudde ku misango egyetuuma mu makooti.

&nbsp;

Wabula agamba nabo tebatudde bakola ekisoboka okulwanyisa obukavvuzi bw’engusi n’awa eky’okulabirako ekyabagobwa mu kkooti y’e Nakawa oluvanyuma lw’okuzulibwa nti b’alya ekyoja mumiro.