Tiimu y’eggwanga the Cranes egenda butereevu munkambi okwetegekera omupiira ogwokudingana ku Sunday eno ne team ya Togo mumpaka ezokusunsulamu abanetaba mukikopo kya World Cup mugwanga lya  Russia.

Cranes yawangudde Togo ku goal 1-0 olunaku lweggulo nga anayitawo kubombi,wakugenda mukibinja omunasunsulwa abo abagenda okukikirira Africa mu world cup ya 2018.

Omwogezi wekibiina ekikulembera omuzannyo gwomupiira mugwanga Hussein Ahmed atregezezza nga omukulembeze wegwanga HE Yoweri Kaguta Museveni bwagenda okubeera omugenyi omukulu kumupiira guno e’Namboole.

Ebyokwerinda byo binywezedwa era abo bokka abalina card ezekikungu bebagenda okukirizibwa okutuusa emotoka zaabwe kukisaawe.