Poliisi ye Mukono eriko omusajja ow’emyaka 44 gwekutte lwakusobya ku muwalawe ow’emyezi 5 n’aleka nga amunuubudde mu bitundu bye eby'ekyama.

Omukwate ategerekese nga  Paul Okwale nga era mutuuze mu gombolola ye Mpatta e Mukono.

Kagwensonyi ono okukakkana ku bujje lino mukyalawe Contress Achagi y’abadde tali waka nga amulekedde obuvunanyizibwa bw’okukuuma muwala waabwe .

Omukyala agamba olwakomyewo ewaka y’asanze omuwere ono akaaba nga Okwale ye teyefiirayo wabula agenda okumukebera nga yenna anuubuddwa mu bitundu bye eby’ekyama.

[caption id="attachment_18052" align="alignright" width="307"]<a href="http://dembefm.ug/wp-content/uploads/patrick-onnyago.jpg"><img class=" wp-image-18052" src="http://dembefm.ug/wp-content/uploads/patrick-onnyago.jpg" alt="File Photo:Omwogezi wa police mu kampala ne mililwano" width="307" height="264" /></a> File Photo:Omwogezi wa police mu kampala ne mililwano[/caption]

Amyuka akulira okunonyereza ku misango ku  poliisi ye Mukono Fred Muhanguzi  akakasizza ekikolwa kino n’ategeeza nga Okwale bw’agenda okuggulwako ogw’okujjula ebitanajja nga n’omwana bwebamututte dda mu ddwaliro lya Health Centre 4 gy’ali mu kujanjabibwa.