<!-- wp:paragraph -->
<p><strong><em>Bya Damalie Mukhaye, Ndaye Moses ne Sam Ssebuliba</em></strong></p>
<!-- /wp:paragraph -->

<!-- wp:paragraph -->
<p>Ekitongole kyebigezo mu gwanga ekya UNEB kyambalidde amasomero, agalemererwa okumalayo syllabus mu budde.</p>
<!-- /wp:paragraph -->

<!-- wp:paragraph -->
<p>Ssbawandiisi wekitongole Dan Odongo agambye nti ebibuuzo
ebyajibwa mu abaana byebasoma ku nkomerero yomwaka, baabikola bubi nnyo.</p>
<!-- /wp:paragraph -->

<!-- wp:paragraph -->
<p>Agambye nti kyandiba nga baali tebanabisoma songa amasomero
galina obuvunanyizibwa okusomesa.</p>
<!-- /wp:paragraph -->

<!-- wp:paragraph -->
<p>Ate minister owebyenjigiriza nemizannyo <strong>Janet K. Museveni</strong> alabudde obukulembeze
bwazi gavumenti ezebitundu, ku nsasanya ya ssente ezokulambula amasomero,
omulundi gumu.</p>
<!-- /wp:paragraph -->

<!-- wp:paragraph -->
<p>Ono agambye nti alina amawulire agalaga nti ensimbi
bwezijja, ngabalambuzi bamasomero bazegabanya, awatali kukola mirimu.</p>
<!-- /wp:paragraph -->

<!-- wp:paragraph -->
<p>Ategezeza ngensimbi zino bwezitekeddwa okukozesebwa okulondoola
ebikolebwa mu masomero, nekigendererwa okutumbula omutindo gwebysnjigiriza.</p>
<!-- /wp:paragraph -->

<!-- wp:paragraph -->
<p>Kati agambye nti ssente zino era tezirina kufuluma, omulundi
gumu wabula zirina kujja mu bitundutundu.</p>
<!-- /wp:paragraph -->

<!-- wp:paragraph -->
<p>Yye Minister owebyenjigiriza ebya waggulu, <strong>John Chrysostom Muyingo</strong> avumiridde
abantu abkozesa emikutu muyunga bantu oba social media okutatatana, ekifanayi
kyebyenjigiriza.</p>
<!-- /wp:paragraph -->

<!-- wp:paragraph -->
<p>Minister agambye nti abantu bayita ku mikutu gino,
okukolokota ekitongole kyebyenjigiriza, nga bwekitakola bulungi mirimu gyakyo,
nokuvuma enkola ya bonna basome.</p>
<!-- /wp:paragraph -->

<!-- wp:paragraph -->
<p>Wano awasabidde gavumenti, okutunula mu nkozesa yemikutu
gino, oba ssi ekyo, ebyenjigiriza byakwongera okwononeka, olwabantu abenonyeza
ebyabwe.</p>
<!-- /wp:paragraph -->

<!-- wp:paragraph -->
<p>Mungeri yeemu omukubiriza wa palamenti Rebecca Kadaga alagidde
minister, owebyenjigiriza nemizannyo <strong>Janet
K. Museveni</strong> okulabikako eri palamenti, wiiki ejja okunonyola kiki kyebakoze
okulwanyisa omuzze gwamasomero okubinika abazadde ebisale.</p>
<!-- /wp:paragraph -->

<!-- wp:paragraph -->
<p>Kino kidiridde okwemulugunya, okuleteddwa omubaka wa Mukono
South, <strong>Johnson M. Ssenyonga</strong> omulundi
ogwokubiri ngagamba nti amasomero gobwananyini gawanika ebisale, buli
wegagalidde kalenga kitaddewo omuwaatwa nti abatalina ssente bayinza
obutasomesa baana.</p>
<!-- /wp:paragraph -->

<!-- wp:paragraph -->
<p>Kadaga era alagidde nobukiiko bwa palamenti 2, okuyingira
mu nsonga zobuwereza eri abantu mu district ye Kween.</p>
<!-- /wp:paragraph -->

<!-- wp:paragraph -->
<p>Okusinziira ku Kadaga eno waliyo egombolola 10 ezitaliimu
yadde, ssomero lya secondary, nebiralala bingi abaayo byebatalina.</p>
<!-- /wp:paragraph -->

<!-- wp:paragraph -->
<p>Kati alagidde akakiiko akakola ku nsonga zobwenkanya aka equal
opportunities committee ne ministry yebyenjigiriza, okutunula mu nsonga eno.</p>
<!-- /wp:paragraph -->