<a href="http://dembefm.ug/wp-content/uploads/baasi.png"><img class="alignnone size-full wp-image-25796" src="http://dembefm.ug/wp-content/uploads/baasi.png" alt="baasi" width="480" height="269" /></a>

Omu ku basingisiddwa emisango gyokutega bbomu ezatta bannayuganda wano mu Kampala mu mwaka gwa 2010 awereddwa ekibonerezo kyakukola bulungi bwansi.

<strong>Muzafar Luyima</strong> avunanibwa kukweka bantu abakyamu, okuli Baganda be babiri nga bano basingisiddwa emisango gyobutujju.

Omulamuzi wa kooti enkulu <strong>Alphonse Owiny Dolo</strong> ono amulagidde okulongoosa okumala omwaka mulamba.

Kati ekibonerezo agenda kukikolera wali mu <strong>Para Zone e Namasuba</strong> ku nkingizzi zekibuga <strong>Kampala </strong>mu Division ye <strong>Makindye</strong>, ngagenda kulondolebwa ssentebbe we kyalo nomuddumizi wa poliiis.

Omulamuzi <strong>Alfonse Owiny-Dollo</strong> era essawa yonna agenda kuwa abasigadde ebibonerezo. Abantu 8 bebasingisiddwa emisango gyobuttujju nobutemu.

Bbomu ezomudiringanwa zatta abantu abali mu 70 wali ku Kyadondo Rugby Grounds ne Ethiopian Restaurant e Kabalagala abali balaba empaka za World Cup ezakamalirizo.

&nbsp;

Oludda oluwaabi olukumberwamu <strong>Lino Anguzo</strong> lwategezezza nti Muzafar Luyima ono ddala yabadde agwanidde okuvunanibwa waddenga abadde ku alimanda okumala emyaka 5 kubanga yatatira abamenyi bamateeka.

&nbsp;

Olunaku lweggulo 8 ku bantu 13 basingisiddwa emisango ate 5 babegyereza.

Begwasse mu vvi kuliko  <strong>Issa Ahmed Luyima</strong>, <strong>Hassan Haruna Luyima</strong>, <strong>Muzafar Luyima</strong> nga bano banna-Uganda.

Abalala kuliko  <strong>Habibu Sulaiman Njoroge,</strong> <strong>Muhammed Hamidu Ali</strong>, <strong>Hussein Hassan Agade</strong>, <strong>Edris Magondu, Muhammed Ali Muhammad </strong>nga bonna banna-Kenya wamu n’omu Tanzania <strong>Hijjar Suleiman Nyamandondo</strong>.

Bano babasingisizza emisango  76 egyobutemu, 10 gyakugezaako okutta negyobutujju.

Abejerezeddwa kuliko  <strong>Yahaya Suleiman Mbuthia</strong>, <strong>Omar Award Omar</strong> ne <strong>Muhammed Ahmed Suleiman</strong> bonna bann-Kenya.

Bannayuganda abejerezeddwa kuliko  <strong>Dr. Ismail Kalule</strong> ne <strong>Abubakar Batemyetto</strong>.

&nbsp;

Emisango gino ekibonerezo ekisembayo kyakuttibwa.

Kooti mu kiseera kino ewumuddemu egenda kuddamu okutuula ku ssaawa 9, nabasigadde 7 baweebwe ebibonerezo.