<a href="http://dembefm.ug/wp-content/uploads/Museveni-and-son1.jpg"><img class="alignnone size-full wp-image-15622" alt="Museveni and son" src="http://dembefm.ug/wp-content/uploads/Museveni-and-son1.jpg" width="274" height="184" /></a>

Eyali amyuka omukulembeze w’eggwanga Prof. Gilbert Bukenya agamba nti enkyukakyuuka mu lukalala lwa ba minisita  zigendereddwaamu kusiima bawagira kya pulezidenti Museveni kwesimbawo yekka

Olunaku lwajjo pulezidenti yalangiridde enkyukakyuka mu ba minisita nga mu beyasudde kwekwabadde ssabawolereza wa gavumenti Peter Nyombi ne minisita akola ku by’ensimbi Maria Kiwanuka

Ng’ayogerako eri bannamawulire , Bukenya agambye nti eky’okulonda Fred Ruhindi nga ssabawolereza kirungi kubanga amateeka agategeera

Ono wabula agamba nti yabadde nsobi okusuula Maria Kiwanuka.

Bbo abavuganya bagamba nti enkyukakyuka zino zaalaze nti pulezidenti Museveni atya Amama Mbabazi

Pulezidenti yalonze ba minisita basatu okuzibikira ekituli kya Mbabazi n’okwongera okwenyweeza mu kitundu kye Kigezi.

Omwogezi wa FDC John Kikonyogo agambye nti kino kigenda kubayamba nabo okwetereeza basobole okwetegekera akalulu ka 2016

Bbo nno abakulembeze okuva e Kigezi bagamb nti tekyandibadde kibi nti bafunye ba minisita mwenda naye kijja kubaleetera ebizibu ng’abantu bababoola

Fr Geatano Batanyenda okuva mu busumba bwe Kabale agamba nti ssi basanyufu n’ebibaddewo nga byonna byakoleddwa lwa Mbabazi

Wabula yye omuwi w’amagezi eri pulezidenti Museveni mu kitundu kino John Bitunguramwe agambye nti kino kigenda kunyweeza ekitundu kyaabwe era nga bakujjamu n’enkulakulana

Bano nga bagamba bati, abasiraamu bajjeeyo ebiso nga beemulugunya ku ngabana ya keeki y’eggwanga.

Omwogezi we Kibuli Sheikh Hassan Kirya agamba nti mu bapya bonna abalondeddwa temuli basiraamu.

Kirya agamba nti abayisiraamu balina omugabo mu ggwanga era nga balina okufibwaako