<em><strong>Bya Malikh Fahad ne Abubaker Kirunda</strong></em>

Abatwala ebyebisolo mu district ye Lyantonde bagadde obutale bwente, oluvanyuma lwokubalukawo kwekirwadde kya kalusu mu district ye Sembabule.

Kati akulira ebyebisolo mu district ye Lyantonde <strong>Dr. Ronald Bameka </strong>yalangiridde, nga bwebagadde obutale bwonna.

Óbutale obukoseddwa kuliko ake <strong>Lyakajura</strong>, <strong>Kashagama</strong> ne <strong>Kyemmamba</strong> obuli ku nsalo ne district eno.

Wabula abamu ku balunzi tebakisanyukidde.

Andrew Musasizi agambye nti waliwo nabakukusa ente okujizza e Tanzania, nga balabika bebaviriddeko ekirwadde obutagwawo.

Kati nemu district ye Mayuge balangiridde qualanatini, ku kutambuza ebisolo.

Omumyuka wakulira ebyebisolo mu district eno <strong>Dr Mathias Kasadha,</strong> agambye nti kuno kuliko nobutatambuza maka, amaliba ne nnyama okusobola okwewala ekirwadde kino obutasasaana.

Agambye nti ekiragiro kya quarantine kyavudde mu ministry yebyobulimi obuvubi nobulunzi.