[caption id="attachment_21926" align="alignleft" width="275"]<a href="http://dembefm.ug/wp-content/uploads/Police-undress.jpg"><img class="size-full wp-image-21926" src="http://dembefm.ug/wp-content/uploads/Police-undress.jpg" alt="File Photo:Aba Police ngabasitudde omukazi" width="275" height="183" /></a> File Photo:Aba Police ngabasitudde omukazi[/caption]

Alipoota efulumiziddwa ekibiina  kya Amnesty International eraga nti poliisi ekyakwata kisooka mu kulinyirira eddembe ly’abantu.

Alipoota eno evuddemu  mu kunonyereza ku nsonga  y’abantu  okukungaana naddala mu biseera bino eby’akalulu.

Okunonyereza kwaakolebwa  wakati w’omwezi gw’omwenda n’ogwe kkumi n’ogumu era nga kyeyoleka nti poliisi  yakozesa    nnyo  ttiyagaasi n’amasasi g’ebipiira okulemesa abavuganya okukungaana.

Mu ngeri yeemu era poliisi bagirumirizza okuvunuula amateeka ekifuula nnenge n‘ekigendererwa ky’okulemesa abavuganya.

Amyuka akulira ekibiina kino mu Uganda Sarah Jackson asabye ab’obuyinza bonna bekikwatako okufuba okulaba nti eddembe lissibwaamu ekitiibwa mu buli kikolebwa

Yye omulwanirizi w’eddembe kayingo Irene Ovongi Odida agambye nti kyenyamiza okulaba nti mu bbanga lino abakyala batyoboolwa nnyo n’ekigendererwa ky’okubalemesa ebyobufuzi.

Wabula bwetutuukiridde poliisi etegeezezza nti etegeka kiwandiiko ekyanuukula ku bino.