<em><strong>Bya Damalie Mukhaye ne Ritah Kemigisa</strong></em>

Gavumenti egamba nti egenda kusala ku nsasanya, nga bagenda kuteeka ku bbali obuwmbi 988 mu ntekateeka, yokukendeeza nokugatta ebitongole byayo ebimu.

Kino kidiridde, olutuula lwaba minister okukaanya ku kino, akakwungeezi akayise, ngebitongole bibadde bingi atenga ebimu bikola emirimu gyejimu ate nabakozi nebaweebwa emisaala oluusi ejitetagisa.

Bwabadde ayogera ne banamawulire ku media center mu Kampala, omuwandiisi mu ministry yabakozi ba gavumenti <strong>Catherine Musingwiire</strong> agambye nti bagenda kukanya ku misaala ejitekeddwa okusasulwa abakozi.

Kino kirubiridde okukendeeza ku nsasanya yensimbi za gavumenti, nokulongoosa emirmu.

Musingwiire agambye nti ebitongole byebagasse, byakufunanga 37% ku mbalirira ye gwanga awamu.

Bino byatukiddwako mu lutuula lwaba minister olwabadde lukubirizibwa President Yoweri Museveni olunnaku lwe ggulo.

Ebimu ku bitongole ebyanokoddwayo kuliko, ekya National registration services bureau ekiwandiika zzi business namakampuni, nga kigenda kugattuibwa mu ministry yamateeka.

Electricity generation transmission and distribution ne Rural electrification agency bigenda kugattibwa wamu okubunyisa amasanyalaze.

NIRA ekiwandiika nokugaba endaga muntu ne NGO Bureau ekivunayizibwa ku bitongole byobwa nakyewa bigenda kugatibwa mu ministry yensonga zomunda mu gwanga.

Wabula ebitongole okuli KCCA, Uganda communications commissions, UBOS, national medical stores tebikwatiddwako.

Okumanya ebisingawo emboozi egudde amakerenda mu Daily Monitor wa leero, wefunire copy wesomere.