Bya Shamim Nateebwa

Kaminsona avunaanyizibwa ku kuwandiisa abantu mu gwanga, <strong>Col. Moses Mwesigwa</strong>, akubiriza abantu mu gwanga okwekubiriza bafuna endaga muntu, era batwale Kabaka ng’eky'okulabirako.

Kino kiddiridde Ssabasajja Kabaka Empologoma ya Buganda, <strong>Ronald Muwenda Mutebi II</strong> olunaku lw'eggulo abakungu b'ekitongole kya NIRA okugenda mu Lubiri lwe e Bbanda nebamuwa endaga muntu.

Kabaka densite yamukwasiddwa kaminsona, nga yasooka kujjuza foomu ezisaba okufuna densite n'akubwa ekifaananyi n'okuteeka ekinkumu kye mu kyuma, nga bino yabikolera mu Lubiri lwe e Mmengo emabegako okutuusa lweyasiimye endaga muntu n'emukwasibwa.

Abamu ku beetabye ku mukolo guno, kubaddeko omumyuka wa Meeya w'e Lubaga omulangira <strong>Asuman Ntale</strong>.