Waliwo akabenje akagudde mu district ye <strong>Kiruhura</strong> bus ya companya ya Kasaba, namba <strong>UAH-319/T</strong> bwegudde abantu 3 nebafiirawo, ate abalala 8 nebaddusibwa mu ddwaliro e Masaka, ngokuwona emagombe banasimbayo kitooke.

<strong>Richard Bamwine</strong> aduumira poliisi yebidduka mu district ye Lyantonde akakasizza akabenje kano n’agamba nti abagenzi tebanategeerekeka mannya gaabwe nebiralala ebibakwatako.

Omu ku ba kawonawo ababadde mu bus eno Moses Kanyesigye ategeezezza poliisi ye Lyantonde nti obuzibu bwavude ku mugoba wa Bus eno, ngabadde agazezaako okweyazika essimu ku musaabaze abadde emabega, emmotoka nemusobako.

Abayi bali mu ddwaliro ekkulu e Masaka ate emirambo gitwaliddwa mu gwanika lye ddwaliro e Mbarara.