Gavumenti ekkatirizza obumalirivu bwayo okukangavvula oyo yenna anakola efujjo nga okulonda tekunaba nemubiseera by’okulonda.

Nga ayogerako ne bannamawulire ku ssengajero ly’amawulire , omwogezi wa gavumenti Ofwono Opondo ategezezza nga bwebafunye amawulire nti ab’ekibiina kya FDC balina abakubi b’emiggo ab’obubinja bw’aba Militia okutabangula okulonda kyebatayinza kukkiriza.

Opondo agamba nti era bakitegeddeko nti FDC ekolagana n’ebibiina okuva ebweru w’eggwanga okuteekawo ekifo webanabalira obululu Entebbe kale nga nakyo ssibakukikiriza.

Ate kukukwatibwa kwa sejusa, ,Opondo agamba kuno kube kulabula eri bonna abali mu magye ne poliisi okwewala okumala googera ku nsonga zabyabufuzi.

&nbsp;