Bya Sadat Mbogo, Poliisi mu district y'e Gomba eriko omusajja gw'ekutte nga kigambibwa nti yasangiddwa lubona, ng’asobya ku mwana atanetuuka.

Omukwate mutuuze ku kyalo Mirambi mu ggombolola y'e Kabulasoke.

Okusinziira ku muduumizi wa police mu district y'e Gomba <strong>Alfonse Musoni</strong>, omukwate wa myaka 30 ngomuwala gweyatunuza mu mbuga ya Sitaani wa myaka 11 gyokka.

Taata w'omwana Besweri Ssennyondo agambye omusajja ono okusobya ku muwala we yabadde amutumye mu lusuku okubaako ettooke lyayunja bafumbe kyokka bweyalabye aluddeyo kwekumukimako, yasanze omwana we ali mu kujana.