[caption id="attachment_21930" align="alignleft" width="293"]<a href="http://dembefm.ug/wp-content/uploads/senior-four.jpg"><img class="size-full wp-image-21930" src="http://dembefm.ug/wp-content/uploads/senior-four.jpg" alt="File Photo: Abayizi ba siniya eyokuuna nga bakoora ebigeezo" width="293" height="172" /></a> File Photo: Abayizi ba siniya eyokuuna nga bakoora ebigeezo[/caption]

Wabaddewo akajagalalo ku ssomero lya Namakwa Senior Secondary School mu gombolola ye Nakisunga e Mukono abayizi bwebavudde mu mbeera oluvanyuma lwomukulu we ssomero okubagaana okukola ebigezo.

Omukulu we ssomero Joseph Lukwago aliko abayizi ba S4 20 babadde agaanye okukola ebigezo nga kigambibwa abadde ababanja, ekijje abaana mu mbeera.

Baddukidde ku poliisi ye Nakisunga nga bagala abazadde bajje nabo bayingire mu nsonga zino.

Wabaddewo okukanya oluvanyuma bakiriziddwa nebakirizibwa okukola ebigezo.

Eno abayizi 3 abobuwala tebakoze bigezo nga bafuna embuto.

Omukulu we ssomero byonna abyegaanye nategeeza nti abayizi bano ekyabadde kibalemesezza ze ID zaabwe zabadde tana signing oba okusaako omukono gwe ngomukulu we ssomero, kyebataguminkirizza.

Agambye abayizi 120 bebawandiisa abasing bakoze ebigezo okujjako 3 bokka abafuna embuto, atenga ssi yeyabagobye bebazize nebatajja.

Abatwala amasomero basabiddwa okukozesa ensimbi ezibaweebwa okuddukanya amasomero okugulamu obuuma obukwata laddu.

Kino kizze wakati mu nkuba eyamanyi etabuse ennaku zino ng’erese bangi bakoseddwa naddala abo ababeera ku nsozi.

Omukungu okuba mu minisitule ekola ku byenjigiriza Tony Lusumba agambye nti mu bitundu bino , amasomero gatikkulwaako obusolwa ate nga n’eggulu erijjira mu nkuba eno lyoleese okuzaala leenya

Abayizi bataano jjuuzi beebafa oluvanyuma lwa laddu eyajjira mu nkuba okubakuba ate ng’abali mu 20 baakosebwa byansusso.

Wabula akulira akakiiko ka palamenti akola ku byenjigiriza Sylivia Namabidde agambye nti gavumenti ky’esaba tekisoboka kubanga obusentu obuweebwaayo okuddukanya amasomero butono nnyo okugula obuuma.

Ono asabye gavumenti okugula obuuma buno mu bungi ebugabe mu masomero agali mu bulabe bw’okukubwa laddu.