<strong>Bya Ivan Ssenabulya.</strong>

E Mukono  abasumba b’abalokole bawakanyizza amateeka gavumenti geeyagala okubaga nga gano gegagenda okulambika amakanisa mu gwanga.

Minister akola ku by'okukwasisa empisa n’obuntu bulamu <strong>Fr Simon Lukodo</strong> gyebuvuddeko yategeeza nga government bwegenda  okulungamya amakanisa , kino kikendeeze nekubasumba abafere ababba bannayuganda, songa nabuli musumba agwana abeere nobuyigirize bwa degree<strong>.</strong>

Kati Omusumba wa <strong>Hope Worship Center</strong> era akulira omukago gwa National Felliwship of Born again Fellowship mu Mukono central Division <strong>Stephen Kyamaggwa</strong> agamba nti amateeka ssi mabi naye betaaga okubebuzaako.

Ono agamba nti ssi kyabwenkanya okubasaba degree atenga ababaka ba parliament n’omukulembeze we gwanga babasaba ekisanyizo kya S6.

&nbsp;