<p>Omusajja abadde avunaanibwa ne kafulu mu kuvulumula emmotoka Ponsiano Lwakataka asingisiddwa emisango mwenda egy’ettemu</p>
<p>Asuman Muddu yakkirizza okutta ab’omu maka g’omusumba Steven Mugambe gwebalumba mu matumbi budde.</p>
<p>Asuman Muddu ne banne okuli Vincent Fangesi,  Ponsiano Lwakataka ne Emmanuel Zinda baalabikako mu maaso g’omulamuzi wa kkooti enkulu e Masaka , John Keitirima yalabikako mu kkooti n’akkiriza emisango kyokka Lwakataka n’agyegaana.</p>
<p>Kkooti etegeezeddwa nti nga 15 January mu mwaka 2013, abakulu bano n’abalala abakyawenjebwa balumba ab’omumaka g’omusumba Mugambe atwala kkanisa ya Kyebe nebamutta n’abantu be bonna.</p>
<p>Muddu akkirizza emisango alumiriza Lwakataka okuba nti yamusasula obukadde 30 okutta omusumba era nga muno mweyatwalira n’abalala bonna beyali abeera nabo</p>
<p>Bonna baddiziddwaayo mu kkomera nga Muddu wakusalirwa ekibonerezo akadde konna.</p>
