<a href="http://dembefm.ug/wp-content/uploads/she-cranes6.jpg"><img class="alignnone size-full wp-image-14485" alt="she cranes" src="http://dembefm.ug/wp-content/uploads/she-cranes6.jpg" width="595" height="400" /></a>

Company ya Planet Fitness Club e’Naalya ewadde team yegwanga eyomuzannyo gwokubaka eya She Cranes ebikozesebwa okuli Amazzi,ebibala wamu ne Gym ebigenda okubayambako mukutendekebwa nga betegekera empaka zekikopo kya world cup ya Netball mu gwanga lya Australia omwaka guno.

Akulira kkampuni eno Martin Juuko ategezezza nga kino bwebakikoze okuyambako team yabakyaala eno okukuuma emibiri gyaabwe nga miramu era kino kigenda kubamalako obukadde ataano(shs 50m) ensimbi eza Uganda okumala emyezi etaano.

Kuno kuliko okutendekebwa mu Gym emirundi ebiri buli week nga kwotade ebyokunywa nebibala wamu ne Sauna, okumala emyezi etaano okutuuka team lwenasitula okugenda mu Australia.

Abazanyi amakumi asatu(30 players) bebagenda okuganyurwa munkola eno.