[caption id="attachment_21031" align="alignleft" width="300"]<a href="http://dembefm.ug/wp-content/uploads/Sam-Rwakoojo-Kiguundu.jpg"><img class="size-medium wp-image-21031" src="http://dembefm.ug/wp-content/uploads/Sam-Rwakoojo-Kiguundu-300x157.jpg" alt="File Photo: Sam Rwakoojo ngali ne Kigundu" width="300" height="157" /></a> File Photo: Sam Rwakoojo ngali ne Kigundu[/caption]

Akakiiko k’ebyokulonda kawadde abesimbyewo ku bwapulezidenti ebinagobererwa  ebisembayo nga betegekera okusunsulibwa ssabbiiti ejja.

Okusinziira ku nteekateeka efulumiziddwa, abesimbyewo 7 bokka  ku mwenda bebalonda essaawa z’okusunsulibwako nga pulezidenti Museveni y’alonda ssaawa 4 ez’okumakya.

Mbabazi wakuddirirwa eyali ssabaminisita Amama Mbaabzi ku ssaawa 5 olwo Prof Vanasuis Baryamureeba aggye ku ssaawa 6 ye  Charles Lwanga asembeyo ku ssaawa 8 ez’emisana.

Ku lunaku olwokubiri  Dr Kiiza Besigye y’ajjja okusooka okusunsulibwa addirirwe  Dr. Abed Bwanika ku ssaawa 6 olwo Joseph Mabirizi asembeyo ku ssaawa 8 e’zemisana.

Nga ayogerako nebannamawulire ,ssentebe w’akakiiko k’ebyokulonda Eng Badru Kiggundu asabye abesimbyewo okukuuma obudde ssaako n’okugondera n’amateeka gokunguudo nga bwegalambikiddwa poliisi.

Kiggundu era alabudde abesimbyewo obutasussa bawagizi 20 nga bagenda okusunsulibwa.

&nbsp;

Mungeri yeemu ab’ekibiina kya NRM nabo bafulumizza enteekateeka nga ttabamiruka atandika okutuukira ddala ku lukungaana lwebanasooka

Ttabamiruka atandika nkya ng’abalema mu kibiina bakutuula bateese ku nsonga ezibakwatako

Nga 1 ne 2 Olukiiko lwa wamu wakutandika okuteesa ku nsonga ezitali zimu n’okukakasa pulezidenti Museveni ku ky’okukwata bendera.

Nga ssatu, Pulezidenti Msueveni wakuwandiisibwa mu kakiiko akalondesa , akube olukungaana lwe olusooka e Kololo ku lunaku lwelumu

Nga ttaano, ekibiina kyakwanja manifesto yaakyo ate nga Mwenda, NRM yakukuba olukiiko lwaayo e Luweero