[caption id="attachment_18809" align="alignleft" width="274"]<a href="http://dembefm.ug/wp-content/uploads/Bukenya-1.jpg"><img class="size-full wp-image-18809" src="http://dembefm.ug/wp-content/uploads/Bukenya-1.jpg" alt="File Photo : Bukenya nga bamusitudde" width="274" height="184" /></a> File Photo : Bukenya nga bamusitudde[/caption]

Eyali ssabaminisita w’eggwanga  John Patrick Amama Mbabazi asambazze ebigambibwa nti ekya Prof Gilbert Bukenya okuddayo ewa pulezidenti Museveni  kyatutengula bannayuganda obutamwesiga mu kawefube gw’aliko okwesibawo ku bwapulezidenti.

Bukenya y’alangiridde nga bw’agenda okuwagira pulezidenti Museveni n’alumiriza oludda oluvganya gavumenti obutaba nakigendererwa.

Omwogezi w’omukago ogugatta ebibiina ebivuganya gavumenti ogwa The Democratic Alliance Michael Mabikke ategezezza nti Mbabazi okwawukana ku pulezidenti Museveni kyava ku butakkanya ku nfuga y’amateeka sso nga ye Bukenya ebyamugyayo byali byetololera ku  nsimbi z’akasiimo n’ebyenfuna ebirala.

Mabikke agamba bakugenda mu maaso n’okukuyega bannayuganda okubawagira okuletawo enkyukakyuka.

Bano era bategezezza nga Mbaabzi bw’agenda okusunsulibwa akakiiko k’ebyokulonda nga 3 November.