<strong>Bya Ben Jumbe</strong>

Akakiiko kebyokulonda olwaleero lwekagenda okumaliriza okusunsulamu abanavuganya kubwa ssentebbe bwa district ye Busia.

Eno okulonda kubindabinda okubaawo nga 28<sup>th</sup> November, ngekifo kino kibadde kikalu oluvanyuma lwa kooti okusazaamu okulonda okwaliwo mu mwaka gwa 2016.

Bwabadde ayogerako naffe akulira ebyokulonda mu kitundu <strong>Umar Kiyimba</strong> agambye nti abantu 7 bebajjayo mpapula zokwewandiisa wabula owa DP yekka <strong>Deo Njuki</strong> yeyakakomawo.

Kati olwaleero agamba basubira owa NRM <strong>Ogutu Boniface Paul</strong>.

Bbo abekibiina kya NRM bawera nti betegekedde bulungi aboludda oluvuganya gavumenti mu kulonda kwe Busia.

Bino wejijidde ngaba FDC balangiridde nti bagenda kuwagira owa DP <strong>Deo Njoki</strong>.

Kati ssentebbe wakakiiko kebyokulonda mu kibiina kya NRM <strong>Dr Tanga Odoi</strong> agambye nti tebanaterebuka.