<em><strong>KAMPALA</strong></em>

<em><strong>Bya Shamim Nateebwa</strong></em>

Kansala  wa Lubya 1 ku munisipaali y’e Lubaga, <strong>Muhammad Ssentamu</strong> alaze obwennyamivu olw’abavubuka ababbi abatambulira mu bibinja abateegera abatuuze mu makubo ku makya n’olweggulo ne babanyagulula.

Ssentamu agamba  nti basinga kuteegera ku luguudo lwa <strong>Kasubi-Masiro- Munaku- Lugala</strong> n’oluva ku Munaku okutuuka ku poliisi y’e Namungoona.

Mungeri yemu Ssentamu agugumbudde abakozi b’ekitongole ekivunaanyizibwa ku kuwandiisa abatuuze okufuna endaga muntu n’agamba nti basaba abatuuze ssente ez’enguzi ezisukkiridde nga batandikira ku mitwalo 3 okudda waggulu kyagamba nti kimenya mateeka.