<em><strong>Bya samuel Ssebuliba</strong></em>

Okunonyereza okwakolebwa mu Alipoota eya <strong>Finscop Uganda</strong> omwaka guno kwalaga nga bannayuganda ebitundu <strong>11%</strong> bokka bwebatereka ensimbi zaabwe mu banka ez’enjawulo eziri mu gwanga , wabula nga abagenda mu banka zino okwewolawo bakola ebitundu <strong>3%</strong> bokka.

Kati kino kireseewo okwebuza nadala kunsonga lwaki bannayuganda bangi beekeka eby’okukozesa banka zino , songa buli kasera zeyongera, nga kwogasse n'okuteekawo amatabi gaazo mubuli kanyomero ka ggwanga.

Twogedeko n’amyuka akulira banka enkulu eye gwanga <strong>Luis Kasekende</strong> naagamba nti banka ezimu zikyesibye wano mu Kampala, ,songa eno mu bayalo weewali banekolera gyange abandyetaze  banka zino

<strong>Wibrod Owor</strong>  nga ono yaakulira <strong>Uganda banker Association</strong> agamba nti okutuusa enkola za banka mubuli kanyomero ka gwanga, y’ensonga lwaki baaleta enkola ya <strong>Agency banking</strong> , songa company z’amasimu nazo zirina ba agent abasuka mu <strong><em>11,000.</em></strong>

Kati twogedeko ne banna-uganda abenjawulo nga twagala okumanya lwaki banka  bazebalama .

Abamu kubano bagamba nti banka zeetagisa ebiwandiiko bingi, songa nokujjyo ensimbi kitwala akadde kawanvu, bbo kyebatayinza kugumikiriza.

&nbsp;

&nbsp;