<a href="http://dembefm.ug/wp-content/uploads/Kamoga-arrested2.jpg"><img class="alignnone size-full wp-image-14816" alt="Kamoga arrested" src="http://dembefm.ug/wp-content/uploads/Kamoga-arrested2.jpg" width="460" height="240" /></a>

Omusango gwabamaseeka 18 abavunaanibwa okutta abakulembezwe b’abayisiraamu 2  gwongeddwayo okutuusa nga 12 February omwezi ogujja.

Kino kiddiridde oludda oluwaabi olukulembeddwamu Doreen Elima okutegeeza kkooti nga okunonyereza ku musango guno bwekukyagenda mu maaso era n’asaba kkooti akadde akalala polisi esobole okukomekkereza okunonyereza kwaayo.

Ku bavunaanibwa kuliko akulira abatabuliki be Nakasero Amiir Umma sheikh  Yunus Kamoga ssaako n’abatali basiraamu 2 okuli  Joseph Olanya ne Charles Okidi

Yyoo kkooti  ye Nakawa ebadde ekubyeko bugule okuwulira okusalawo kw’omulamuzi  Timothy Lumunye.

Ab’enganda b’ababunaanwa tebasanyukidde kyakwongezaayo kuwulira musango guno.

Bamaseeka okuli Sheikh Abdul Hadir Muwaya ne  Mustapha Bahiga baakubwa amasasi agaabattirawo omwaka oguwedde.