<em><strong>Bya Prossy Kisakye</strong></em>

Poliisi erabudde abategesi b'ebivvulu <strong>Andrew Mukasa</strong> amanyiddwa nga <strong>Bajjo</strong> ne <strong>Abbey Musinguzi</strong> amanyiddwa nga <strong>Abitex</strong> okutagenda mu maaso nmisinde gyebategeka okubaawo nga 9 Octoba.

Bano olunnaku lwe ggulo batongozza emisinde gyabwe ku <strong>Muganzi Lwaza</strong> e Katwe, gyebagamba nti muno bagenda okusonda ssente okuyimbula abasibe, abatalina ssente ez’okubabeyimirira nga baludde mu makomera.

Omwogezi wa poliisi mu Kampala n'emiriraano <strong>Patrick Onyango</strong> agambye nti tebanafuna ku bbaluwa, ebategeeza ku ntekateeka zino.

Wabula bbo abategesi bagamba nti mu kino bagala kuyamba abo, abatesobola.