<em><strong>Bya Mlaikh Fahad</strong></em>

Abatuuze be Kyazanga mu district ye <strong>Lwengo</strong> bagudde ku mulambo gwomwana owemyaka 10 abadde yawambibwa omwezi oguwedde.

Omugenzi ye <strong>Deus Nyebaza </strong>mutabani wa <strong>Venasio Mutambuka</strong> omutuuze ku kyalo Kibimba B mu gombolola ye Kyazanga.

Omwana ono yawambibwa nga 29 mu mweiz gwomunaana, ngabamuwamba babaddenga basaba bazadde be omusingo gwa bukadde 4 nemitwalo 60 balyoke bamuyimbule.

Ssente zino abazadde zibadde zabalemerera okuwaayo, era olwaleero omulambo bagusanze ku ttale nga guvunda.

Omwogezi wa poliisi mu bitundu bye Masaka <strong>Paul Kangave</strong> akaksizza ettemu lino, era nategeeza nti okunonyereza kugenda mu maaso.

Agambye nti bakutte abantu 8 abangibaako kyebamanyi, ku kuwmabibwa nokutemulwa kwomwana ono.