Bya Ivan Ssenabulya

Poliisi ekakasizza nti abantu 19 bebafiridde mu kabenje akagudde  mu kitundu kye Soei mu town council ye Sipi ku luguudo oluva e Kapchorwa okudda e Bulambuli mu district ye Kapchorwa.

Omugoba we mmotoka kika kya baasi namba <strong>UG 2833/E</strong> eyetendekero lya Kiryandongo Technical Institute emuremeredde, ku kayingiringito negwa, netuga abantu abawerako.

Okusinziira ku mwogezi wa poliisi mu bitundu bye Sebei, <strong>Rogers Taitika</strong> baasi eno ebaddemu abakozi mu kitongole kyobwa nakyewa ekya <strong>National Cooperate Business-Link of USA</strong>, okuva e Masindi ga babadde bava kulambula e Kapchorwa.

Emirambo gitwaliddwa mu gwanika lye ddwaliro ekkulu e Kapchorw, atenga abasigadde baddusiddwa mu mawaliro agenjawulo nga abayolayola.