Bya Magembe Sabiiti

Entiisa ebutikidde abatuuze ku kyalo Mundadde mu gombolola ye Kitumbi e Kassanda abattemu bwebateze Namatovu Justine nebamutematema ebiso ebimusse.

Abattemu abatemye Namatovu bamuteze anatera okutuuka   ewaka we mu kiro ekikesezza leero nebamutema ebiso ku bulago ebimusse.

Omwogezi wa police atwala Wamala Region Ochom Nobert avumiridde ettemu lino nategeeza nga police bwetandiise okunonyereza abenyigidde mu kutta omuntu ono basobole okuvunanibwa.