<em><strong>Bya Damalie Mukhaye</strong></em>

Poliisi mu district ye Kisoro etandise okunonyereza ku nfa y’omusomesa mu itundu ekyo, nga kigambibwa nti yadudde mu mata agatokota nafirawo.

Omugenzi ye <strong>Edison Bwiringiro</strong> omutuuze ku kyalo <strong>Kibumba</strong> mu gombolola ye <strong>Murora, </strong>ngabadde musomesa ku ssomero lya<strong> <em>Katojo Modern preparatory school</em></strong>.

Omwogezi wa poliisi mu bitundu bya Kigezi <strong>Elly Maate</strong> agambye nti ono mu butanwa yagudde mu mata, agabadde gafumbibwa mu kabuga ke Katojo.

Agambye nti batandise okunonyereza okwongera okuzuula ekituufu ekyatuseewo.