<strong>Bya Ritah Kemigisa.</strong>

<a href="http://www.dembefm.ug/wp-content/uploads/WhatsApp-Image-2018-04-05-at-12.46.52-PM.jpeg"><img class="alignnone size-medium wp-image-32475" src="http://www.dembefm.ug/wp-content/uploads/WhatsApp-Image-2018-04-05-at-12.46.52-PM-300x225.jpeg" alt="" width="300" height="225" /></a>

Akakiiko akakola ku by’okulonda katadewo olwa nga <strong>May 31st</strong> nga olunaku abantu be Rukungiri kwebagenda okulondera omubaka waabwe omukyala anabakiikirira mu <strong>parliament.</strong>

Bwabadde ayogerako ne banamawulire,amyuka ssentebe w’akakiiko kano <strong>Hajjat Aisha Lubega </strong>agambye nti baalonze olunaku luno nga bakwataganira dala neteeka erigamba nti okulonda kuno tekulina kusukka  nga 3rd June.

Kati ono agamba nti entekateeka yonna yakuutandika nakulongoosa nkalala z'abalonzi okutandika nga <strong>16</strong> kukome nga 20th April,  ate olwo waberewo olwebuuza ku bakwatibwako ensonga , nga kuno kwakubaawo nga 19th April.

Kwo okunsulamu abagenda okuvuganya kwakubawo wakati wa nga  2nd ne 3rd May, olwo kakuyege aberewo wakati wa <strong>4th</strong> okutuuka nga <strong>29th </strong>May.

Kinajukirwa nti kino ekifo kyasigala nga kikalu oluvanyuma lwa kooti okugobayo omubaka eyaliyo Winfred Komuhangi nga ono munna NRM.