&nbsp;

<em><strong>Bya Samuel Ssebuliba.</strong></em>

Abadde Nankukulu w’ekibuga Kampala omukyala Jenifer Musisi aliko ekiwandiiko kyawandiikidde mukamaawe era omukulembeze we gwanga Kaguta Museveni nga amutegeeza nga bwagenda okulekulira ekifo kino obutasukka <strong>December nga 15</strong> omwaka guno.

Mu baluwa ono gyeyawandiise olunaku lweggulo nga 15<sup>th</sup> October, Musisi yalaze nga bwakooye okukola omulimo gwa Nankulu wekibuga, kale nga agenda kuwumula.

Mu nsonga zawadde agambye nti gavumenti temuwa ssente zimala, obutawagira aboludda lwabakulembeze abalonde nebiralala bingi.

Mubbaluwa eno Musisi alambuludde byakoledde ekibuga omuli okutendeka abakozi abalina empisa, okutereeza amakubo agayingiza ensimbi, nga kwogasse n’okulabirira obulungi eby’obugaga by’ekitongole kino

Ono agamba nti weyajjira mu 2011 okutuuka mu  2018 ,  omusolo gwebakunganya gukuzze n’ebitundu <strong>198%</strong> okuva ku buwumbi  30 mu 2011-2012 okutuuka ku buwumbi  89.4  mu  2016-2017  newankubadde zakakanyeemu n’ebitundu 165%  wakati wa 2017- 2018.

&nbsp;

&nbsp;

&nbsp;