Omukubiriza w’olukiiko lw’eggwanga olukulu Rebecca Kadaga mwenyamivu olwa gavumenti okulwawo okwanja amateeka g’ebyokulonda okukubaganyizibwako ebirowoozo.

&nbsp;

Nga agulawo olutuula olw’enjawulo okuteesa ku tteeka ly’ebyokulonda, ategezezza nga bwebali mu kupakuka ku tteeka lino kale nga gavumenti esaanye obutanyooma mirimu gya palamenti.

&nbsp;

Sipiika agambye ababaka mu kiseera kino bali mu kunonya kalulu kale nga okubayita okujja ate okuteesa kitataganya enteekateeka zabwe.

&nbsp;

Ebigambo bya sipiika bididdwamu ababaka ba palamenti abalala abakulembeddwamu  Dr. Francis Epetait ategezezza nga amateeka gano bwegabadde gasaana okusooka okusindikibwa mu bukiiko bwa palamenti obw’enjawulo obukwatibwako wabula olw’obudde tekisoboka.

&nbsp;

Ababaka era bakuteesa ku bisale ayagala okwesimbawo ku bwapulezidenti z’alina okusasula okuva ku bukadde 8 okutuuka ku bukadde bwa siringi 20.

&nbsp;

Mu birala kwekulaba nga eyesimbyewo takuba kampeyini mu disitulikiti zonna nga bwekibadde nga n’okulonda baagala kukome ssaawa 10 ez’olweggulo.