<a href="http://dembefm.ug/wp-content/uploads/Ankunda1.jpg"><img class="alignnone size-full wp-image-14073" alt="Ankunda" src="http://dembefm.ug/wp-content/uploads/Ankunda1.jpg" width="310" height="320" /></a>

Bannayuganda abasuubulira  mu ggwanga lya South Sudan balabuddwa okwegendereza ennyo nga bakwata oluguudo lwe Nimule olw’obutemu obubaluse ku luguudo luno.

Kino kiddiridde emmotoka z’abasuubuzi eziwerako okwokyebwa ssaako n’abalala okukubwa amasasi bamukwata mundu abatanategerekeka.

Omwogezi w’amagye g’eggwanga Lt Col Paddy Ankunda agamba abasuubuzi bano basaanye okubeera obulindaala ku by’okwerinda byabwe nga bwebongera okwetegereza embeera.

Abasuubuzi bano baalumbiddwa ku luguudo oluva e Mori okudda ku kyalo  Adru nga era baabadde bava kuktwala mmere ku ofiisi z’ekibiina ky’amawanga amagatte.