<a href="http://dembefm.ug/wp-content/uploads/famine-1.jpg"><img class="alignnone size-full wp-image-26871" src="http://dembefm.ug/wp-content/uploads/famine-1.jpg" alt="" width="500" height="352" /></a>

Abatuuze  abawangaalira mu gombololla ye kyalulangira mu District ye Rakai beekokodde enjala  etuusizza abasajja okunoba mu maka ne babalekera abaana  nga ne mu kiseera kino abaana tebakyagenda  ku masomero olw’okubulwa eky’okulya.

Abazadde babadde bakungaanidde mu kabuga ke  kibaale ku ddwaliro  nga bakubaganya ebirowoozo ku  ngeri eddembe ly’abaana  gyerityoboddwamu.

Omusomo gwategekeddwa ekitongole ekya <strong>Rakai counselor’s Association </strong>( <strong>RACA</strong>)  nga kino kirafuubana okulaba nga eddembe ly’abaana terityoboolwa mu ngeri ez’enjawulo era nga emirimu gino bagikolera mu magombolola 3 okuli  Kagamba, Kyalulangira ne kiziba.

Wabula ye akwatibwako  ku nsonga ze kikula ky’abantu era nga y’avunanyizibwa ku by’enkulakulana ku gombolola <strong>Ssemwogerere Kiwanuka</strong> agamba nti kyalulangira mu bikolwa by’okulinyira eddembe ly’abaana eri waggulu nnyo omuli abazadde okusuula abaana ku poliisi ne ku makubo.

Kyokka ye omukwanaganya w’emirimu  mu kitongole kya <strong>RACA</strong> <strong>Richard Sserwadda kiweewa</strong>  agamba nti bakyagenda mu maaso nga basomesa abantu ku nsonga zino n’asaba abazadde okukuuma abaana baleme katambula kiro

<strong> </strong>