<em><strong>Bya Samuel Ssebuliba.</strong></em>

Ekitogole ky'ensi yonna ekikola ku by'abaana ekya <strong>UNICEF</strong> kiriko alipoota gyekikoze nga eno eraze nga omwaka <strong>2018</strong> bwekukyasibnze okubeera ogw'obulabe eri abaana munsi yonna  naddala abali mu bitundu omuli entalo.

Alipoota eno eraga nti abakulembeze munsi yonna tebafudeeyo ku nsonga z'abaana , era nga bangi battibwa mu ntalo, bayingizibwa amajje, abawala basobezebwako kko n'ebirara bingi, wabula nga mpaawo afaayo.

<strong>Manuel Fontaine</strong> nga ono ye  Director akola ku  bigwa tebiraze agamba nti ebanga lino ely'emyezi 12 egyakayita ku mwaka guno, omusaayi gwabaana mungi guyisse, songa abalala bagidwako edembe kyabwe, kyoka nga ensi esirise

Alipoota eno esonze ku mawanga nga <strong>Congo</strong>, ewali abaana abasoba mu bukadde <strong>4.2</strong>  abafe enjala nga ensonga zivide kuntalo ezitaggwa, wano mu <strong>Chad </strong> amasomero1,041  gagalwa , kino nekikosa abaana abasoba mu <strong>440,000.</strong>

Mu Sudan abantu abasoba mu bukadde 6 bakyali mukubundabunda,era enjala ebatta, songa yo mu <strong> Somalia</strong>,abaana abasoba mu <strong>1,800 </strong> bayingizibwa amajje naddala agabatujju, songa <strong>1,278 </strong> mpaawo amanyi gyebali.

Kati UNICEF eyagala abakulembeze bonna basitukiremu okutaasa abaana abaliisibwa akakanja, nokutibwa.