Bya Ivan Ssenabulya

Police mu district ye Amudat nga bali wamu nekitongole kya <strong>Natural Resource Conservation Network</strong> eriko abasajja babiri begalidde bwebakwatiddwa namasanga genjovu agaweramu kilo 49 nga gabalirirwamu ensimbi za kuno, obukadde 19 nomusobyo.

Poliisi ekutte ne mmotoka ya gavumenti ekika kya <strong>Double Cabin Hilux</strong> namba <strong>LG 0084-52</strong> ebadde ekozesebwa.

<strong>Samuel Lokwale</strong> owemyaka 27 nga mulimi ne <strong>Edis Labatir</strong> owemyaka 32 nga Musumba, bonna bann-Uganda bebakwatiddwa nga batwala amasanga gano.

Okusinziira ku akulira ebyamateeka mu kitongole kya <strong>Natural Resource Conservation Network</strong>, <strong>Massa Leonard</strong> ategezezza nti bano kati baleteddwa e Kampala okubakunya oluvanyuma basimbibwe mu kooti.