Agava mu Kampala galaze nga ekitongole kya Uganda Revenue Authority  bwekikutte omusajja agambibwa okuba ng’abadde akozesa olukujjukujju okujja ensimbi ku bantu nga yeeyita omukozi wa kitongole kino

Omukwate ategerekese nga Tom Candia, nga ono okusinga abadde akolera mu Kampala.

Twogeddeko ne Kisitu Kigozi,nga ono y’akulira ebyokukwasisa amateeka mu kitongole kino, n’ategeeza nti bamusanze ne kaadi za URA z’abadde yeryambisa okulaga abantu nti akolera ku kitongole kino.

Kigozi atugambye nti mu kaseera kano  bakyanoonya obujulizi obulala obunaalumika omusajja ono avunaanibwe