<em><strong>Bya Abubaker Kirunda ne Magembe Sabiiti</strong></em>

Abazadde ku ssomero lya Nawangoma P/S, mu gombolola ye Budondo balumbye essomero nebatandika okukuba engoma, nga bekalakaasa olwabaana baabwe, obutayita bulungi ebigezo byekyomusanvu.

Bano babadde bakulembeddwamu Asuman Mukamba nga  bagala omukulu we ssomero Vincent Mairu agobwe, kuba alemereddwa.

Kitegezeddwa nti omuyizi eyasinga ku ssomero lino yafuna obubonero 32.

Ate abatwala ebyenjigiriza mu district ye Mubende bayise abasomesa abalemererwa okuyisa abayizi mu bigezo byekyomusanvu okwenyonyolako.

Akulira ebyenjigiriza mu district eno Kayiwa Benson bwabadde ayanjula ebyava mu bigezo bya PLE, agambye nti kyebagala, kwekutumbula omutindo, gwebyenjigiriza.

Abayizi 4,549 bebewandiisa, kubano 330 bayitira mu daala erisooka, 1,600 daala lya 2, 997 daala lya 3, 882 daala 4 atenga abayizi 637 bebagwa nabayizi 103 tebakola.