<em><strong>Bya Ruth Anderah</strong></em>

Abayizi 4, abamu ku bagobeddwa ku ttendekero e Makerere olwokuwakanya enyongeza yebisale eye 15%, olwaleero baddukidde mu kooti enkulu mu Kampala nebekubira enduulu, nga bagala badizibweyo ku ssomero.

Wiiki eno omumyuka wa ssenkulu we Makerere, <strong>Prof. Bananas Nawangwe</strong> yakagoba abayizi 5 nga babalanga okukuma omuliro mu banaabwe obutasasula bisale.

Kati 4 abaddukidde mu kooti kuliko <strong>Jobs Dhabona,</strong> <strong>Samuel Kigula</strong>, <strong>Daniel Kituno</strong> ne <strong>Kassim Njalira</strong>.

Mu mpaaba yaabwe, bagamba nti okubagoba kyatukibwako mu bukyamu awataali kuweebwa amukisa kuwulirwa.

Kati bagala kooti eragire nti kyasalibwawo mu bukyamu, nga bagala bakirizibwe okuddayo okusoma.